CELEX: 32017R0950
Language: lt
Date: 2017-06-02 00:00:00
Title: 2017 m. birželio 2 d. Komisijos įgyvendinimo reglamentas (ES) 2017/950, kuriuo dėl endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparato, naudojamo kaip dedeklinėms vištaitėms ir visų rūšių dedekliniams paukščiams skirto pašarų priedo (leidimo turėtojas – bendrovė BASF SE), mažiausio kiekio iš dalies keičiamas Įgyvendinimo reglamentas (ES) Nr. 1068/2011 (Tekstas svarbus EEE. )

3.6.2017   
               
               
                  LT
               
               
                  Europos Sąjungos oficialusis leidinys
               
               
                  L 143/5
               
            KOMISIJOS ĮGYVENDINIMO REGLAMENTAS (ES) 2017/950
      2017 m. birželio 2 d.
      kuriuo dėl endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparato, naudojamo kaip dedeklinėms vištaitėms ir visų rūšių dedekliniams paukščiams skirto pašarų priedo (leidimo turėtojas – bendrovė BASF SE), mažiausio kiekio iš dalies keičiamas Įgyvendinimo reglamentas (ES) Nr. 1068/2011
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
      kadangi:
      
                  (1)
               
               
                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
               
            
                  (2)
               
               
                  leidimas dešimt metų naudoti endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparatą kaip dedeklinėms vištaitėms, veisliniams kalakutams, veislei auginamiems kalakutams, kitiems retesnių rūšių paukščiams (išskyrus mėsines antis) ir dekoratyviniams paukščiams skirtą pašarų priedą buvo suteiktas Komisijos įgyvendinimo reglamentu (ES) Nr. 1068/2011 (2);
               
            
                  (3)
               
               
                  pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė pakeisti leidimo naudoti minėtąjį preparatą sąlygas, sumažinant mažiausią jo kiekį nuo 560 TXU/kg iki 280 TXU/kg ir nuo 250 TGU/kg iki 125 TGU/kg visaverčio dedeklinių vištaičių ir visų rūšių dedeklinių paukščių pašaro. Kartu su prašymu buvo pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba);
               
            
                  (4)
               
               
                  Tarnyba 2016 m. spalio 20 d. nuomonėje (3) padarė išvadą, kad siūlomomis naujomis naudojimo sąlygomis endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparatas gali būti veiksmingas naudojamas prašyme nurodytomis mažiausiomis dozėmis – 280 TXU/kg ir 125 TGU/kg visaverčio dedeklinių vištaičių ir visų rūšių dedeklinių paukščių pašaro. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
               
            
                  (5)
               
               
                  endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos;
               
            
                  (6)
               
               
                  todėl Įgyvendinimo reglamentas (ES) Nr. 1068/2011 turėtų būti atitinkamai iš dalies pakeistas;
               
            
                  (7)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Įgyvendinimo reglamento (ES) Nr. 1068/2011 priedas pakeičiamas šio reglamento priedu.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. birželio 2 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 268, 2003 10 18, p. 29.
      
         (2)  2011 m. spalio 21 d. Komisijos įgyvendinimo reglamentas (ES) Nr. 1068/2011 dėl leidimo endo-1,4-beta-ksilanazės, gaunamos iš Aspergillus niger (CBS 109.713), ir endo-1,4-beta-gliukanazės, gaunamos iš Aspergillus niger (DSM 18404), fermentinį preparatą naudoti kaip viščiukams, iš kurių auginamos dedeklės, veisliniams kalakutams, veislei auginamiems kalakutams, kitiems retesnių rūšių paukščiams (išskyrus mėsines antis) ir dekoratyviniams paukščiams skirtą pašarų priedą (leidimo turėtojas BASF SE) (OL L 277, 2011 10 22, p. 11).
      
         (3)  EFSA Journal 2016; 14(11):4626.
      
         PRIEDAS
         „
               PRIEDAS
               
                           Priedo identifikavimo numeris
                        
                        
                           Leidimo turėtojo pavadinimas
                        
                        
                           Priedas
                        
                        
                           Sudėtis, cheminė formulė, aprašymas, analizės metodas
                        
                        
                           Gyvūno rūšis arba kategorija
                        
                        
                           Didžiausias amžius
                        
                        
                           Mažiausias kiekis
                        
                        
                           Didžiausias kiekis
                        
                        
                           Kitos nuostatos
                        
                        
                           Leidimo galiojimo terminas
                        
                     
                           Aktyvumo vienetai kilograme visaverčio pašaro, kurio drėgnis yra 12 %
                        
                     
                           
                              Zootechninių priedų kategorija. Funkcinė grupė: virškinimo stimuliatoriai
                           
                        
                     
                           4a7
                        
                        
                           BASF SE
                        
                        
                           Endo-1,4-beta-ksilanazė
                           EC 3.2.1.8
                           Endo-1,4-beta-gliukanazė
                           EC 3.2.1.4
                        
                        
                           
                              Priedo sudėtis
                           
                           preparatas, kurį sudaro endo-1,4-beta-ksilanazė, gaunama iš Aspergillus niger (CBS 109.713), ir endo-1,4-beta-gliukanazė, gaunama iš Aspergillus niger (DSM 18404), kurio mažiausias aktyvumas:
                           
                                        
                                    
                                    
                                       kieto pavidalo:
                                       5 600  TXU (1) ir 2 500  TGU (2)/g
                                    
                                 
                                        
                                    
                                    
                                       skysčio:
                                       5 600  TXU ir 2 500  TGU/g
                                    
                                 
                              Veikliosios medžiagos apibūdinimas
                           
                           endo-1,4-beta-ksilanazė, gaunama iš Aspergillus niger (CBS 109.713) ir endo-1,4-beta-gliukanazė, gaunama iš Aspergillus niger (DSM 18404)
                           
                              Analizės metodas
                               (3)
                           
                           Kiekybiniam endo-1,4-beta-ksilanazės aktyvumo nustatymui:
                           viskozimetrinis metodas, pagrįstas klampumo sumažėjimu endo-1,4-beta-ksilanazei veikiant ksilano turintį substratą (kviečių arabinoksilaną), kai pH yra 3,5, o temperatūra – 55 °C.
                           Kiekybiniam endo-1,4-beta-gliukanazės aktyvumo nustatymui:
                           viskozimetrinis metodas, pagrįstas klampumo sumažėjimu endo-1,4-beta-gliukanazei veikiant gliukano turintį substratą (miežių betagliukaną), kai pH yra 3,5, o temperatūra – 40 °C.
                        
                        
                           Retesnių rūšių mėsiniai naminiai paukščiai (išskyrus mėsines antis) ir dekoratyviniai paukščiai
                        
                        
                           —
                        
                        
                           280 TXU
                           125 TGU
                        
                        
                           —
                        
                        
                           
                                       1.
                                    
                                    
                                       Priedo ir premiksų naudojimo taisyklėse nurodomos laikymo sąlygos ir stabilumas termiškai apdorojant.
                                    
                                 
                                       2.
                                    
                                    
                                       Rekomenduojama dozė kilograme visaverčio pašaro:
                                       
                                                   —
                                                
                                                
                                                   retesnių rūšių mėsiniams naminiams paukščiams (išskyrus antis) ir dekoratyviniams paukščiams: 280–840 TXU/125–375 TGU;
                                                
                                             
                                                   —
                                                
                                                
                                                   dedeklinėms vištaitėms ir visų retesnių rūšių dedekliniams paukščiams: 280–840 TXU/125–375 TGU;
                                                
                                             
                                                   —
                                                
                                                
                                                   veisliniams kalakutams, veislei auginamiems kalakutams: 560–840 TXU/250–375 TGU.
                                                
                                             
                                 
                                       3.
                                    
                                    
                                       Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai naudojami dėvint asmenines apsaugos priemones, įskaitant kvėpavimo takų ir odos apsaugos priemones.
                                    
                                 
                        
                           2021 11 11
                        
                     
                           Dedeklinės vištaitės ir visų retesnių rūšių dedekliniai paukščiai
                        
                        
                           280 TXU
                           125 TGU
                        
                     
                           Veisliniai kalakutai, veislei auginami kalakutai
                        
                        
                           560 TXU
                           250 TGU
                        
                     “
         
            (1)  TXU – fermento, kuris, esant pH 3,5 ir 55 °C temperatūrai, iš kviečių arabinoksilano atpalaiduoja 5 mikromolius redukuojančiųjų cukrų (ksilozės ekvivalentai) per minutę, kiekis.
         
            (2)  1 TGU – fermento, kuris, esant pH 3,5 ir 40 °C temperatūrai, iš miežių betagliukano atpalaiduoja 1 mikromolį redukuojančiųjų cukrų (gliukozės ekvivalentai) per minutę, kiekis.
         
            (3)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.